kardosdrur/scandi-wiki huggingface dataset:
Jonas Armstrong

Jonas Armstrong (født 1. januar 1981) er en irsk skuespiller, bedst kendt for sine optrædner i britisk fjersyn. Han har bl.a. spillet hovedrollen i BBC Ones dramaserie Robin Hood, som handler om en ung mand der drager hjem fra krigen i det hellige land, og her opdager at alt ikke er som det plejer at være.

Biografi 
Armstrong blev født i Mount Carmel Hospital, Dublin, Ireland den 1. januar 1981, præcis et minut efter midnat på Nytårsaftenen, hvilket gjorde ham til det første barn, der blev født i Irland det år. Hans forældre flyttede Lytham St Annes, Lancashire, England, da han var 6 år gammel og han voksede op der. Han er den ældste af 3 børn – han har en bror og søster. Han gik på Arnold School og var medlem af den berygtede og kritiskanmeldte dramagruppe In Yer Space. Det var også med denne gruppe han optrådte med Stephen MacDonalds teaterskuespil Not About Heroes og Arthur Miller-klassikeren A View From The Bridge. 

Armstrong dimitterede fra Royal Academy of Dramatic Art (RADA) i 2003, hvor han spillede med i forestillinger som Twelfth Night, The Caucasian Chalk Circle, The Crucible og Ulysses. Armstrong har BASSC (The British Academy of Stage & Screen Combat) Certifikat i skuespilskamp. Andre færdigheder er dans og accenter.

Teater 
 Quartermaine's Terms (Royal Theatre, Northampton, premiere 19. september 2003) – Derek Meadle
 The Skin of Our Teeth (Ung udgave af Vic, premiere 4. marts 2004) – Henry
 Rutherford & Son (Royal Exchange, Manchester premiere 19. januar 2005) – Richard

Fjernsyn

Robin Hood 
Robin Hood havde premiere på dansk tv på DR1 den 18. august 2007 kl. 20, hvor Armstrong spiller titelrollen som Robin. Gennemsnits-seere er 8.2 mio. hver lørdag. Seriens anden sæson kører i øjeblikket på DR1 (juli 2007). Armstrong er i gang med at indspille seriens tredje sæson, trods The Metro havde udtalt, at han ikke ønskede at lave flere sæsoner, af frygt for at blive bundet til sin rolle. Det er meget sandsynligt, at han vil stoppe med Robin Hood efter tredje sæson. 

Mandag den 4. februar, rapportede The Daily Mirror at Armstrong havde anskaffet en større rolle i en Hollywood-film, som fik producerne til at bekymre sig om hans fremtid som Robin Hood, hvis han fik flere andre roller.

Filmografi 
 Teachers (Channel 4, 2004) – Anthony Millington
 Skygger (eng: The Ghost Squad) (DR2, 2008) – Pete Maitland
 Losing Gemma (ITV1, 2006) – Steve
 Robin Hood (DR1, 2007-) – Robin Hood
 Book Of Blood  – Simon McNeal

Trivia 
Han er 1.83 m høj.
Hans fans kalder sig "Armstrong Angels".

Eksterne kilder/henvisninger 
Freeview TV Guide 3. oktober 2007
 
 Bio at RADA
 Jonas Armstrong.net
 Jonas Armstrong.com 
 Bio at Talented British Actors site 

Skuespillere fra Irland
Personer fra Dublin
Alberto Berasategui

Alberto Berasategui (født 28. juni 1973 i Bilbao, Vizcaya) er en pensioneret spansk tennisspiller, der blev professionel i 1991, og stoppede karrieren i 2001. Han vandt igennem sin karriere vundet 11 single- og 1 doubletitel, og hans højeste placering på ATP's verdensrangliste var en 7. plads, som han opnåede i november 1994.

Grand Slam 
Berasateguis bedste Grand Slam-resultat i singlerækkerne kom ved French Open i 1994. Her nåede han helt frem til finalen, som han dog tabte til landsmanden Sergi Bruguera, der vandt i 4 sæt.

Eksterne henvisninger 

Tennisspillere fra Spanien
Personer fra Bilbao
Sergi Bruguera

Sergi Bruguera (født 16. januar 1971 i Barcelona) er en spansk tidligeretennisspiller, der blev professionel i 1988 og trak sig tilbage i 2002. Han nåede igennem sin karriere at vinde 14 single- og 3 doubletitler, og hans højeste placering på ATP's verdensrangliste var en tredjeplads, som han opnåede i august 1994.

Grand Slam 
Brugueras bedste Grand Slam-resultater i singlerækkerne kom, som med så mange andre spaniere ved French Open, som han vandt i både 1993 og 1994. Første år med finalesejr over amerikanske Jim Courier i rem sæt. Året efter besejrede han landsmanden Alberto Berasategui i fire sæt.

OL 
Bruguera deltog ved to olympiske lege. Første gang var i 1992 i på hjemmebane i Barcelona, hvor han nåede til anden runde.

Han var også med fire år senere i Atlanta, og her stillede han både op i single og double. I double spillede han sammen med Tomás Carbonell, og duoen vandt først over et argentinsk par, derefter over et japansk par, inden de i kvartfinalen måtte bøje sig for de senere vindere, Todd Woodbridge og Mark Woodforde fra Australien. I single vandt han først over en rumæner, derpå over en franskmand samt over englænderen Greg Rusedski i tredje runde. I kvartfinalen besejrede han den fjerdeseedede amerikaner, MaliVai Washington, inden han sikrede sig medalje med semifinalesejren over brasilianeren Filo Meligeni. I finalen var han chanceløs mod den topseedede amerikaner, Andre Agassi, der vandt 6-2, 6-3, 6-1, men vandt dermed sølvmedalje.

Referencer

Eksterne henvisninger 

Tennisspillere fra Catalonien
Personer fra Barcelona
Deltagere for Spanien ved sommer-OL 1992
Deltagere for Spanien ved sommer-OL 1996
Olympiske sølvmedaljevindere fra Spanien
Will Parry

William Parry er en fiktiv dreng i Philip Pullmans trilogi om Det gyldne kompas. Han er den mandlige hovedrolle i anden del, Skyggernes kniv, og tredje del, Ravkikkerten.

Will er søn af John Parry, en opdagelsesrejsende og Elaine Parry, en kvinde der tilsyneladende lider af psysiske lidelser, herunder OCD og paranoia. Will kan ikke huske sin far, en tidligere "Royal Marine", som Will ikke har hørt fra siden han forsvandt på en ekspedition til Arktis, hvor man senere finder ud af at han havde forvildet sig ind i en anden verden og ikke kunne komme ud igen.

Will bliver nu nødt til at tage sig af sin mor, på grund af hendes problemer, indtil de en dag bliver forfulgt af flere agenter der af ukendt interesse vil have fat i Will og hans mor. Agenter er tilsyneladende fra det engelske Forsvarsministeriet. Han beslutter at efterlade sin mor hos hans tidligere klaverlærer, Mrs. Cooper og flygter, kommer ved et uheld til at dræbe en af agenterne, selv. Han finder ved et uheld ind til verdnen med byen Cittágazze og møder den kvindelig hovedrolle Lyra, som han bliver meget gode venner med. De bliver til sidst i serien forelsket i hinanden og Will kysser Lyra, efter hun har tilbudt ham frugt. Deres kærlighed er en hentydning til syndefaldet. Will spilelr også en central rolle i krigen mellem Lord Asriel og englene overfor Autoriteten, hvor han skal symbolisere Adam.

Da han bliver vogteren af "Skyggernes kniv" mister han lille- og ringfingeren på sin venstre hånd.

Efter at blevet adskilt fra Will, da han rejser til De Dødes Land, bliver hans daimon nu synlig. Forud for genforeningen, får hans daimon navnet Kirjava af heksedronningen Serafina Pekkala. Kirjava er finsk og betyder mange-farvet eller stribet. Ved udgangen af bogen er Kirjava i form af en kat.

Will er blevet beskrevet som en dreng med lige sorte øjenbryn, mørkt hår, stærk fremtrædende hage og har ofte en lidenskab i sine øjne, der gør at flere har svært ved at se ham i øjnene. Selvom han formodes at have mørkt hår, kan han på forsiden af den amerikanske udgave ses med almindeligt brunt hår og med rødligt hår på den spanske forside. I løbet af serien, bliver Will ofte sammenlignet med Lord Asriel i udseende og personlighed.

I den seneste udgave af trilogiens 3. del Ravkikkerten der er udgivet i Storbritannien, afslører bladet "Lantern Slides", at Will bliver en medicinsk student og i sidste ende læge i sin egen verden. Hans tid som "Kniv-bæreren", har givet ham en evne til at diagnosere problemer hos sine patienter (sammenlignet med Lyras alethiometer), selvom han ikke viser sin evne i de første undersøgelser, da det vil virke overnaturligt.

Personer i Det Gyldne Kompas (serie)
Skyggernes Kniv (bog)

Skyggernes Kniv (originaltitel: The Subtle Knife) er en fantasy-ungdomsroman fra 1997, skrevet af Philip Pullman. Den er anden del i fantasytrilogien Det Gyldne Kompas, kendt som His Dark Materials i England. Den forstætter lige præcis, hvor Det Gyldne Kompas, den første bog, slap.

Handling 

Will er 12 år og ikke som andre drenge på hans alder. Hans mor ser usynlige fjender, og hans far forsvandt for mange år siden under en ekspedition. Will må hver eneste dag sørge for sin mor og dække over hendes sygdom, så hun ikke bliver taget fra ham. Men der er mænd der er ude efter dem. En dag da en af dem bryder ind i deres hjem, slår Will – i en panisk reaktion – ham ihjel. Han flygter og opdager ved et tilfælde et vindue ind til en ny verden.
Her møder han Lyra. De opdager snart at den nye verden; Cittágazze er et uhyggeligt sted, som bliver hjemsøgt af Genfærd som spiser sjæle.

De rejser frem og tilbage mellem Will's verden og Cittágazze i Wills desperate søgen efter at finde ud af hvad der skete med hans far.
Lyra rejser med og møder Sir Charles, som først virker som en rar gammel mand, men viser sig at have en mørkere bagtanke.

Han stjæler Lyras alethiometer – et kompas der fortæller sandheden – og for at få det tilbage skal Will og Lyra bringe ham Skyggernes kniv. Men kniven fører farer med sig, og mennesker fra mange verdener vil dræbe for at erhverve den.

Eksterne henvisninger og kilder

Henvisninger 
 
 
 BridgetotheStars.net Fansite for His Dark Materials and Philip Pullman
 HisDarkMaterials.org 
 Graphical timeline (unofficial) 
  (American paperback edition)

Det Gyldne Kompas-bøger
Ungdomsromaner
Litteratur i 1997
Àlex Corretja

Àlex Corretja Verdegay (født 11. april 1974 i Barcelona, Spanien) er en tidligere professionel spansk tennisspiller, der blev professionel i 1991 og stoppede i 2005. Han nåede igennem sin karriere at vinde sytten single- og tre doubletitler, og hans højeste placering på ATP's verdensrangliste var en andenplads, som han opnåede i februar 1999.

Grand Slam 
Corretjas bedste Grand Slam-resultater i singlerækkerne kom ved French Open, hvor han nåede finalen både i 1998 og 2001. I 1998 tabte han til landsmanden Carlos Moyà, og i 2001 var det brasilianske Gustavo Kuerten der var overmanden.

OL 
Corretja stillede op ved OL 2000 i Sydney i både single og herredouble. I single var han sjetteseedet og vandt først over kroaten Goran Ivanišević, dernæst over franskmanden Arnaud Clément, inden han i tredje runde tabte til tyske Tommy Haas. I double spillede han sammen med Albert Costa, og de vandt først over et argentinsk, dernæst over et tjekkisk og et hviderussisk par. I semifinalen tabte de til australierne Todd Woodbridge og Mark Woodforde, men i kampen om bronzemedaljerne vandt de over sydafrikanerne David Adams og John-Laffnie de Jager.

Referencer

Eksterne henvisninger 

Tennisspillere fra Catalonien
Deltagere for Spanien ved sommer-OL 2000
Olympiske bronzemedaljevindere fra Spanien
Personer fra Barcelona
Albert Costa

Albert Costa Casals (født 25. juni 1975 i Lleida, Spanien) er en pensioneret spansk tennisspiller, der blev professionel i 1993 og indstillede sin karriere i 2006. Han nåede igennem sin karriere at vinde tolv single- og én doubletitel, og hans højeste placering på ATP's verdensrangliste var en sjetteplads, som han opnåede i juli 2002.

Grand Slam 
Costas bedste Grand Slam-resultat i singlerækkerne kom ved French Open, som han vandt i 2002, efter en finalesejr over landsmanden Juan Carlos Ferrero i fire sæt.

OL 
Costa deltog første gang ved de olympiske lege i 1996 i Atlanta, hvor han stilled op i single.  Han var sjetteseedet og besejrede canadieren Sébastien Lareau i første runde, men tabte derpå i anden runde til brasilianeren Fino Meligeni og var dermed ude af turneringen. 

Han stillede også op ved OL 2000 i Sydney, denne gang både i single og herredouble. I single var han femtendeseedet, men tabte allerede i første runde til Kevin Ullyett fra Zimbabwe. I double spillede han sammen med Alex Corretja, og de vandt først over et argentinsk, dernæst over et tjekkisk og et hviderussisk par. I semifinalen tabte de til australierne Todd Woodbridge og Mark Woodforde, men i kampen om bronzemedaljerne vandt de over sydafrikanerne David Adams og John-Laffnie de Jager.

Referencer

Eksterne henvisninger 

Tennisspillere fra Catalonien
Personer fra Lleida
Deltagere for Spanien ved sommer-OL 1996
Deltagere for Spanien ved sommer-OL 2000
Olympiske bronzemedaljevindere fra Spanien
Salomos Salmer

Salomos Salmer (Ps.Sal.) er et gammeltestamentligt pseudepigrafisk skrift bestående af 18 salmer, der tilskrives den berømte Kong Salomon.

De 18 salmer behandler forskellige temaer, og ud fra disse temaer kan man forsøge at datere salmerne. Nogle af salmerne kan således muligvis stamme fra makkabæeropstanden og Antiochos 4. Epifanes' forbud mod jødisk religion (165-163 f.Kr.). Andre af salmerne er formentlig blevet til i romersk tid under Pompejus (63-48 f.Kr.). Disse to grupper af salmer er formentlig samlet i herodiansk tid (38 f.Kr.-44 e.Kr.), hvor også de to sidste salmer (Ps.Sal. 17-18) er tilføjet.

Siden antikken har man kendt til skriftets titel fra blandt andet Codex Alexandrinus' indholdsfortegnelse, men fordi skriftet var placeret bagerst i tekstsamlingen, gik det tabt. Først i 1626 blev den græske tekst udgivet, og siden er flere manuskripter dukket op. I dag findes der elleve græske manuskripter (hvoraf det ene findes på Det Kgl. Bibliotek i København) og fem ufuldstændige syriske manuskripter.

Sprogligt og poetisk set bærer salmerne i høj grad præg af at være blevet til i en semitisk kontekst, og derfor antages det almindeligvis, at de oprindeligt er skrevet på hebraisk og siden oversat til græsk og syrisk. Hvis der har eksisteret en hebraisk original, er den gået tabt.

Salomos Salmer er især kendt for de messianske temaer i salme 17-18.

Udgaver 
Tekstkritisk udgave: ''Psalmi Salomonis edidit Felix Albrecht (Septuaginta. Vetus Testamentum Graecum auctoritate Academiae Scientiarum Gottingensis editum vol. XII, pars 3).'' Göttingen: Vandenhoeck & Ruprecht 2018. .

Dansk oversættelse 
Svend Holm-Nielsen, "Salomos Salmer" i De gammeltestamentlige pseudepigrafer: i oversættelse med indledning og noter (København: Det Danske Bibelselskab 2001 [1970]), 548-595. .

Noter 

Tekster
Thomas Agerfeldt Olesen

Thomas Agerfeldt Olesen (født 1969) er cellist og komponist.

Thomas Agerfeldt Olesen er uddannet på Det Jyske Musikkonservatorium. Har studeret komposition hos Poul Ruders, Karl Aage Rasmussen, Olav Anton Thommesen, Henryk Gorecki i Polen og Bent Sørensen. Thomas Agerfeldt Olesen er medstifter og indtil 2007 leder af SPOR festivalen i Aarhus.

Hæder 
 1997 – Statens Kunstfonds treårige arbejdslegat.
 2011 – Carl Nielsens Hæderspris.
 2013 – Statens Kunstfonds Pris for Musikdramatisk Komposition 2013 (for The Picture of Dorian Gray), Haakon Børresens Legat 2013, Laurens Bogtman Fondens Hæderspris 2013, Dansk Komponistforenings Legat 2013
 2014 – Carl Prisen; årets klassiske komponist, stort ensemble (for The Picture of Dorian Gray)
 2019 – Statens Kunstfonds livsvarige hædersydelse

Referencer

Ekstern henvisning 
Thomas Agerfeldt med tak til Skt. Caecilia

Komponister fra Danmark
Cellister fra Danmark
Kunstnere på finansloven
Feliciano López

Feliciano López Diaz-Guerra (født 20. september 1981 i Toledo, Spanien) er en spansk tennisspiller, der blev professionel i 1997. Han har igennem sin karriere (pr. september 2010) vundet to single- og én doubletitel, og hans højeste placering på ATP's verdensrangliste er en 20. plads, som han opnåede i januar 2005. Hans enlige sejr kom ved ATP-turneringen i Wien i 2004, hvor han i finalen besejrede argentineren Guillermo Cañas.

Grand Slam 
López' bedste Grand Slam resultater er to kvartfinaler ved Wimbledon, i henholdsvis 2005 og 2008.

Eksterne henvisninger 

Tennisspillere fra Spanien
Félix Mantilla

Félix Mantilla Botella (født 23. september 1974 i Barcelona, Spanien) er en pensioneret spansk tennisspiller, der blev professionel i 1993 og stoppede karrieren i 2008. Han vandt igennem sin karriere 10 singletitler, og hans højeste placering på ATP's verdensrangliste er en 10. plads, som han opnåede i juni 1998.

Grand Slam 
Mantillas bedste Grand Slam-resultat i singlerækkerne kom ved French Open i 1998, hvor han spillede sig frem til semifinalerne, efter i kvartfinalen at have slået den tidligere vinder, østrigske Thomas Muster. I semifinalen tabte han dog til landsmanden Carlos Moyà.

Eksterne henvisninger 

Tennisspillere fra Catalonien
Personer fra Barcelona
Police Squad!

Police Squad! er en amerikansk komedieserie bestående af 6 afsnit, dog blev kun 4 vist – de måtte altså opgive resten på tv. Serien rullede over tv-skærmene i 1982 på ABC. Det var en parodi på mange film og serier, især på Lee Marvins M Squad.

Filmen er lavet af den kendte trio bestående af brødrende David Zucker og Jerry Zucker samt Jim Abrahams, ZAZ – også kendt for The Kentucky Fried Movie og Airplane!. Det skal lige siges at Police Squad! nu er lavet til tre film, kendt som Høj Pistolføring efter de jo måtte opgive komedieserien – som serie.

Handling 

Police Spuad! handler om en betjent, Frank Drebin(Sergeant Frank Drebin, Detective Lieutenant Police Squad). Frank Drebin er en meget særlig betjent, han er lidt af en klovn. han gør ting i en god tro men der er altid noget smerte hos andre forbundet med det han laver. Frank Drebins arbejde hos Police Squad er at opklare mord – det kan lyder seriøst, men der bliver gjort grin med alt og alle. Dem der har lavet filmen kan specielt godt lide at tage orderne bogstaveligt, f.eks. "cover the exits" – her dækker de udgangskiltene, hvor der står "exit" med et stykke stof.

Skuespillere

Hovedroller 
 Leslie Nielsen – Sergeant Frank Drebin, Detective Lieutenant Police Squad
 Alan North – Captain Ed Hocken
 Peter Lupus – Officer Norberg
 Ed Williams – Ted Olson, Scientist
 William Duell – Johnny the Snitch
 Ronald "Tiny Ron" Taylor – Al
 Rex Hamilton – Abraham Lincoln (ses kun under introductionen)

Afsnit 
Åbningssekvensen af hver episode slutter med en visning af episodetitlen akkompagneret af en voice-over, der giver en anden titel på episoden. Listen af episodetitler med den grafiske titel efterfulgt af voice-over-titlen i parentes:
 A Substantial Gift (The Broken Promise)
 Ring of Fear (A Dangerous Assignment)
 The Butler Did it (A Bird in the Hand)
 Revenge and Remorse (The Guilty Alibi) 
 Rendezvous at Big Gulch (Terror in the Neighborhood)
 Testimony of Evil (Dead Men Don't Laugh)"

Gæstestjerner 
Under præsentationen af stjernerne i starten af filmen, bliver en kendt skuespiller også præsenteret som "tonights special guest star". Denne dør dog under præsentationen – og vi ser ikke mere til dem. "Special guest stars":

 Lorne Greene (kastes ud af en bil med en kniv i brystet) 
 Georg Stanford Brown (får et pengeskab i hovedet) 
 Robert Goulet (er bundet, og bliver så henrettet ved at blive skudt) 
 William Shatner (Undgår en skudsalve, men drikker så forgiftet vin) 
 Florence Henderson (skudt mens hun synger i køkkenet) 
 William Conrad (kastes ud af en bil med en kniv i brystet)

Eksterne henvisninger 
 

Amerikanske tv-serier fra 1980'erne
Tv-programmer fra American Broadcasting Company
John Faa

John Faa (udtales Fa) er en fiktiv jypsi-konge i Philip Pullmans trilogi om Det gyldne kompas. John Faa er også nogle gang kendt som Lord Faa, og er lederen af de vestlige jypsier. Da "Disciplinærkommissionen" begynder at kidnappe børn, fører han 170 af sine mænd nordpå for at redde børnene. 

Han er en stolt kriger, respekteret af menneskene omkring ham, åbensindet og lytter til alle. Han er gode venner med den ældre jypsi Farder Coram. 

Selvom han egentlig var imod ideen fra starten af, beslutter John Faa at tage med Lyra til Bolvangar, Svalbard, for at redde de kidnappede jypsi-børn. Han bliver såret i et baghold, da de bliver angrebet af en Samoyeds-stamme, hvor mange jypsier bliver dræbt, til trods for hjælpen fra panserbjørnen Iorek Byrnison, en bjørn John Faa har hyret til at hjælpe dem nordpå. John Faa fuldfører missionen, redder børnene sammen med Lyra og tager dem med tilbage til England. 

John Faas daimon er en sort hun-krage.

I filmen Det Gyldne Kompas spilles han af skuespilleren Jim Carter.

Personer i Det Gyldne Kompas (serie)
Farder Coram

Farder Coram er en fiktiv karakter i Philip Pullmans trilogi Det gyldne kompas. Farder Coram er en meget vigtig person af jypsierne. Han har anden-kommandoren og fungerer som rådgiver for jypsiernes konge John Faa. 

I bogen er Farder Corams daimon en stor, guld-brun kat. Mens det i filmen Det Gyldne Kompas er en slags afrikansk ørkenlos. 

Han var engang rejst op i norden, hvor han var vidne til at en heksen Serafina Pekkala blev angrebet af en andens heks' daimon. Coram skød daimonen og reddede Serafina. De blev forelskede og fik en søn. Deres søn døde af sygdom, mens han stadig var ung, fyrre år tidligere. Med et knust hjerte, vendte Serafina tilbage til sit folk og blev klan-dronning, mens Coram blev hos jypsierne. Senere blev Coram skudt med en giftpil i benet af nogle onde væsner. Selvom Serafina aldrig så Coram igen, sendte hun ham urter og trylleformularer for at hjælpe ham. Desværre forblev han handiacappet. 

Coram ledsager Lyra, Lord Faa, Iorek Byrnison, Lee Scoresby og 170 mænd til Bolvangar, Svalbard for at redde de kidnappede børn. 

Lyra synes mere og mere om Coram, mens Coram er den eneste der virkelig yder hende respekt og ser hendes poteniale. Han hjælper hende med at mestre alethiometret og han indser snart hendes fantastiske talent. Lyra følger med ham til Trollesund, en nordlig by, hvor han går nogle ærinder og mødes med byens heksekonsul, så jypsierne kan bede om særlig hjælp fra Serfina Pekkala. Man kan helt klart se hvor meget Coram gerne vil se Serafina igen, da heksekonsulen beder Lyra om at udvælge den rigtige sky-fyr kost Serafina engang brugte. Lyra lagde selv mærke til hvordan hans ansigt fyldes med længsel, da han rører kosten, inden de rejser videre nordpå. 

Den britiske skuespiller Tom Courtenay spiller Farder Coram i filmen Det Gyldne Kompas.

Personer i Det Gyldne Kompas (serie)
Vaitape

Vaitape er hovedbyen på Bora Bora-øen i Fransk Polynesien i Stillehavet. Byen har ca. 5000 indbyggere.

Kilder 

Byer i Oceanien
Fransk Polynesien
Golden goal

Golden goal eller sudden death er en metode til at afgøre en sportskamp. Hvis kampen efter ordinær spilletid er endt uafgjort og det af hensyn til turneringsformen er nødvendigt at finde en vinder, fortsættes kampen indtil det ene hold scorer. Det scorende hold bliver så vinder af kampen.

Såfremt der ikke scores indenfor et nærmere bestemt tidsrum kan spillet stoppes og kampen afgøres på anden vis f.eks. ved straffesparkskonkurrence.

Golden goal betyder gyldent mål og hentyder til at det scorede mål bringer holdet videre i turneringen mod guldet. Sudden death betyder pludselig død og hentyder til at det hold der scores imod mister retten til fortsat deltagelse i turneringen. Golden Goal er mere eller mindre afløst af silver goal.

Sudden death er et begreb der primært bruges i ishockey. Her vil man typisk i slutspilskampe – med undtagelse af VM i ishockey og andre internationale turneringer – fortsætte spillet i perioder á 20 minutter indtil der scores. Der er således i teorien ikke nogen øvre grænse for hvor lang tid kampen kan vare. Den længste kamp i NHL blev spillet i 1936 i Stanley Cup-slutspillet mellem Montreal Canadiens og Detroit Red Wings. Kampen endte 1-0 til Detroit da det afgørende mål blev scoret i den sjette overtidsperiode efter i alt 176 minutter og 30 sekunders spil.

Noter 

Sport
Fingon

Fingon er en person fra fantasy-romanen Silmarillion af den engelske forfatter J.R.R. Tolkien. Han var Noldornes stor-konge. Han var søn af Fingolfin og Anarië.

I Beleriand reddede  Fingon Fëanors søn Maedhros og denne afsvor herefter sin arv som storkonge over Noldorne. Denne titel gik derfor til Fingolfin og senere til Fingon, efter at Fingolfin var blevet dræbt af Melkor i den pludselige flammes slag.

I der senere de talløse tårers slag blev Fingon selv dræbt af Balrog-fyrsten Gothmog. Herefter blev Fingons bror Turgon stor-konge af Noldorne.

Finwë (Fingoms farfar), Fingolfin og Fingon fremstår i Silmarillion som de 3 største af Noldornes stor-konger. Fëanor var kun stor-konge i ganske kort tid (mellem Finwë og Fingolfin) og begik utallige synder.  Turgon og Gil-Galad var ikke helt af samme klasse som Finwë, Fingolfin og Fingon.

Personer i Ringenes Herre
Fiktive konger